Erediens - 18 Julie 2021
As gevolg van die nuwe inperkings sal daar hierdie Sondag geen diens voor die dam wees nie.
Daar sal wel 'n diens aanlyn beskikbaar wees.
DEUROFFER: FEBA RADIO
Vir 75 jaar bemagtig en rus FEBA Suid-Afrika mishandelde vroue toe, selfs in die mees afgesonderde en afgeleë areas regoor die wêreld, in samewerking met ons vennoot bedienings in die buiteland en julle, ons getroue ondersteuners.
Die vrug van ons werk is duidelik uit die terugvoer wat ons van die meer as 7.4 miljoen luisteraars jaarliks ontvang. Hier volg 'n getuienis van een van ons luisteraars uit Indië, wie se pyn en lyding verander is in hoop en inspirasie. Die storie het vir ander vroue, wat deur dieselfde ervarings gaan, 'n lig geword.
Die vrou, Saanvi, het haar eersteling in die wêreld verwelkom 'n jaar nadat sy getroud is. Nie lank daarna nie het sy haar tweede kind verwag. Die nuus het haar skoonma se gedrag teenoor haar verander en sy het daarop aangedring dat Saanvi toetse ondergaan om die geslag van die kind te bepaal. In Indië kleef daar 'n stigma aan vroue wat dogters verwag en word hulle in die meeste gevalle gedwing om die baba te laat aborteer.
Saanvi het van die begin af geweier om die toets te laat doen, want sy het geweet dat sy 'n dogter verwag. Sy het toe geboorte geskenk aan 'n dogter, maar, in plaas daarvan dat haar familie die nuwe lewe verwelkom, het mishandeling Saanvi se voorland geword.
Sy het vertel dat haar skoonma op 'n dag die pasgebore baba uit woede moedswillig op die vloer neergegooi het. Die baba het gelukkig geen ernstige beserings opgedoen nie. Saanvi vertel hoe sy met verloop van tyd daagliks deur haar familie en selfs haar eie man mishandel is. Sy het besef dat sy en haar kinders ter wille van oorlewing uit die huis sal moet vlug.
Dit was toe dat ek na 'n radioprogram geluister het, oor die waarde van 'n vrou.
Dr. Jurie Vermeulen 072 316 9562 | info@febaradio.co.za | www.febaradio.co.za
18-07-2021 - 24-07-2021 - ONS BID SAAM VIR...
Vrede, veiligheid en rustigheid in ons land. Vader, in hierdie tyd van onrus en anargie bid ons vir die polisie en weermag wat die vrede moet herstel, maar ons bid dat leiers hulle self sal weerhou van aanhitsing tot geweld en misdaad. Vader wees ons genadig. Ons land se ekonomie wat die afgelope week groot skade gely het. Vader tree U asseblief in en versorg die armes en werkloses maar ook die wat in hierdie tyd groot skade gelei het. Feba Radio (Deuroffer). Hierdie Christelike organisasie versprei die Evangelie na die mees afgeleë lande in die wêreld. Help ons ook om deur ons bydraes hierdie verdienstelike saak te dien. Die beëindiging van Covid. Vader hierdie gevreesde siekte hou ons steeds op ons knieë. Dankie Vader dat U saam met wetenskaplikes, medici en regerings teen hierdie siekte veg wat die wêreld teister. DANKIE VIR: U teenwoordigheid in hierdie tyd van kommer en benoudheid, dat ons steeds aan U beloftes kan vashou. Jesaja 41:10 "Ek is by jou, moenie bekommerd wees nie, Ek